रूपन्देहीलाई उपाधि
लुम्बिनी नवयुवा क्रिक्रेट क्लब, रूपन्देहीले ट्वान्टी–ट्वान्टी क्रिकेट प्रतियोगिताको उपाधि जितेको छ । उसले तानसेन टुँडिखेलमा भएको फाइनलमा पाल्पा इलेभेनलाई १२ रनले पराजित गर्दै उपाधि हात पारेको हो ।
पाल्पा — लुम्बिनी नवयुवा क्रिक्रेट क्लब, रूपन्देहीले ट्वान्टी–ट्वान्टी क्रिकेट प्रतियोगिताको उपाधि जितेको छ । उसले तानसेन टुँडिखेलमा भएको फाइनलमा पाल्पा इलेभेनलाई १२ रनले पराजित गर्दै उपाधि हात पारेको हो ।टस जितेर पहिले ब्याटिङ रोजेको लुम्बिनीले १९.१ ओभरमा सबै विकेट गुमाएर १ सय ४ रन जोडेको थियो । लुम्बिनीका तर्फबाट वसिर खानले सर्वाधिक ३६ रनको योगदान दिए । रूपेश कुर्मीले २४, अमर चन्द्र र बैतुल्ला खानले १०–१० रन जोडे । पाल्पा इलेभेनका तुलबहादुर थापाले सर्वाधिक ४ विकेट लिए भने सुरेश गोदारले र अरुण चौधरीले २–२ तथा दुर्गेशकुमार गुप्ता र राजु अन्सारीले एक–एक विकेट लिए ।एक सय ५ रनको लक्ष्य लिएर ब्याटिङमा उत्रिएको पाल्पा १७.५ ओभरमा ९२ रनमै समेटियो । पाल्पाका राजु अन्सारीले १६ रन र राजनमान शाक्यले ११ रन जोडेका थिए । अन्य खेलाडीले रनको दोहोरो अंक छुन सकेनन् । वसिर खानले सर्वाधिक ४, रूपेश कुर्मीले ३ बैतुल्ला खानले २ र मनुवार आलमले १ विकेट लिंदै लुम्बिनीलाई जित दिलाएका थिए ।